Dude Where Is My Car ? er ærslafull grínmynd í anda American Pie og Road Trip um tvo félaga ( Ashton Kutcher úr That ' 70s Show á RÚV og Seann William Scott úr Road Trip ) sem vakna upp eftir mikla partínótt en muna ekkert hvað gerðist . Bíllinn er týndur og upphefst nú mikið ævintýri við að reyna að rekja gang mála frá nóttinni áður . Á vegi þeirra verða ... Lesa meira Dude Where Is My Car ? er ærslafull grínmynd í anda American Pie og Road Trip um tvo félaga ( Ashton Kutcher úr That ' 70s Show á RÚV og Seann William Scott úr Road Trip ) sem vakna upp eftir mikla partínótt en muna ekkert hvað gerðist . Bíllinn er týndur og upphefst nú mikið ævintýri við að reyna að rekja gang mála frá nóttinni áður . Á vegi þeirra verða hinar ýmsu týpur sem þeir muna ekkert eftir og lenda þeir oft í hinu mesta basli með þær , sérstaklega þær að veikara kyninu með ófyrirséðum afleiðingum ! Leikstjóri er Danny Leiner og með önnur aðalhlutverk fer m.a . Kristy Swanson úr Big Daddy . Frumsýnd um land allt 9. febrúar .... minna Dude , Where's my Car ? er verulega mikil sýra frá byrjun til enda . En það er hægt að skemmta sér yfir þessari vitleysu , og ég vil benda fólki sem er að fara horfa á þessa mynd ekki vera hugleiða einhverja sögu , gott handrit eða svoleiðis , því það skiptir engu máli þegar kemur að mynd eins og þessari . Hún þarf bara hafa mjög grófan og fyndin húmor og gott skemmtanagildi , sem eru helstu kostir myndarinnar . Þessi mynd er álíka fríkuð og að lenda í einhverri dópvímu , því vitleysan fer alveg út fyrir mörkin . En er samt góð skemmtun fyrir alla að sjá . Hér kynni ég fyrir ykkur eina af verstu myndum ársins , Dude where's my car . Þetta er hræðinlega misheppnuð mynd , ekkert nema endemis þvæla og vitleysa . Ég fór á hana í bíó af því að mér var boðið . Þegar hún byrjaði hélt ég að þetta væri bara ágætis mynd . En þar skjátlaðist mér . Hún fór allt of mikið út í einhverja vitleysu og mér var ekki hlátur í huga . Bæði illa leikin og leiðinleg mynd . Heimanám er skemmtilegri en þetta kjaftæði og ég mæli ekki með henni . Þetta er í einu orði sagt ömurleg mynd . Það er hreinlega alveg sama hvað ég reyni , ég bara get ekki fundið einn ljósan blett á þessari hörmung . Ég átti nú reyndar ekki von á neinni stórmynd þegar ég leigði mér hana heldur grínmynd í anda American Pie og Roadtrip . Seann William Scott og Ashton Kutcher leika þá Chester og Jessie sem vakna upp einn dag eftir fyllerí og muna ekkert frá gærkvöldinu , en svo virðist sem margt hafi gerst og meðal annars er bíllinn þeirra horfin . Myndin snýst svo um það þegar þeir Jessie og chester reyna að leysa ráðgátuna . Í sjálfu sér er hugmyndin ekki svo slæm og ætti að vera hægt að gera ágætis mynd í kringum hana , en það mistekst gersamlega . Það fyndnasta við þessa mynd er hvað hún er svakalega ófyndinn . Þeir Seann William Scott og Ashton Kutcher voru svo sorglega lélegir að manni langaði til að fara að grenja . Ég ráðlegg engum að taka þessa mynd nema þeir séu að leita sér að leiðindum .